**IKIMOKYKLINIO UGDYMO SUTARTIS**

2017 m. \_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_

 **ŽEIMELIO DARŽELIS – DAUGIAFUNKCIS CENTRAS „ĄŽUOLIUKAS“,** kodas 190062166, E. Leijerio al. 5, Žeimelis LT 83379, tel. 8 (421) 45031**,** el. paštas zeimelio.ddc@gmail.com, atstovaujamas direktorės Alinos Jokimčienės (toliau - Švietimo tiekėjas), viena šalis ir tėvas (globėjas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvo/globėjo vardas, pavardė, adresas ir telefonas)

atstovaujantis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ interesus, kita šalis

  (vaiko vardas ir pavardė)

sudaro šią sutartį:

**I. SUTARTIES OBJEKTAS**

 Švietimo teikėjas įsipareigoja Kliento sūnų/dukrą mokyti pagal **Ikimokyklinio ugdymo programą „Mažieji žingsneliai“** ir pagal galimybes sudaryti sąlygas tenkinti jo/jos saviraiškos poreikius.

**II. SUTARTIES ŠALIŲ ĮSIPAREIGOJIMAI**

**1. Švietimo teikėjas įsipareigoja:**

1.1.Užtikrinti tinkamas ugdymuisi sąlygas ir saugumą visą vaiko buvimo įstaigoje laiką.

1.2. Užtikrinti kokybišką ikimokyklinio ugdymo programos vykdymą, individualizuoti ikimokyklinio ugdymo turinį, atsižvelgiant į vaiko poreikius.

1.3. Saugoti ir stiprinti vaiko sveikatą, mokyti saugios ir sveikos gyvensenos.

1.4. Informuoti vaiko tėvus/globėjus apie vaiko sveikatą, jo pažangą ir pasiekimus, ugdymo ir ugdymosi poreikius, elgesį, teikiamas švietimo paslaugas, kitus vaiko ugdymo klausimus.

1.5. Sudaryti visiems vaikams lygias ugdymosi galimybes. Atsižvelgiant į individualius vaikų gebėjimus ir poreikius, prireikus teikti specialiąją pedagoginę pagalbą arba informuoti tėvus apie tokią pagalbą teikiančias įstaigas.

1.6. Ugdyti vaikų kūrybiškumą, skatinti saviraišką.

1.7. Siekiant išvengti užkrečiamųjų ligų išplitimo įstaigoje, reguliariai ir konfidencialiai tikrinti vaikų švarą ir kitus požymius, leidžiančius nustatyti užkrečiamųjų ligų sukėlėjų nešiotojus.

1.8. Atiduoti vaiką tik blaiviems asmenims. Nepilnamečiams (ne jaunesniems kaip 14 metų) šeimos nariams leisti paimti vaiką tik su įstaigos direktorės sutikimu, pagal tėvų prašymą.

1.9. Pastebėjus, kad vaiko atžvilgiu yra taikomas smurtas, prievarta, seksualinio ar kitokio pobūdžio išnaudojimas, apie tai informuoti Pakruojo rajono savivaldybės administracijos Vaiko teisių apsaugos skyrių.

1.10. Baigiantis ikimokyklinio ugdymo programos įgyvendinimui, teikti rekomendacijas dėl ugdymo tęstinumo, užtikrinti galimybę vaikui toliau ugdytis pagal priešmokyklinio ugdymo programą.

1.11. Vykdyti kitus įsipareigojimus, nustatytus įstatymuose, darželio-daugiafunkcio centro nuostatuose, vidaus tvarką nustatančiuose teisės aktuose.

**2. Klientas įsipareigoja:**

2.1. Laikytis darželio-daugiafunkcio darbo tvarkos taisyklių.

2.2. Atvesti vaiką į įstaigą iki 9.00 val., paimti iki 17.30 val.

2.3. Užtikrinti, kad vaikas reguliariai lankytų ikimokyklinę grupę.

2.4. Siekiant užtirkinti vaikų saugumą, informuoti grupės auklėtojas, kurie pilnamečiai asmenys (ne tėvai) ir nepilnamečiai (ne jaunesni kaip 14 metų) šeimos nariai gali atvesti ir paimti vaiką iš darželio-daugiafunkcio tik su įstaigos direktorės sutikumu, pagal tėvų prašymą.

2.5. Vaiką atvesti į mokyklą-darželį tik sveiką, neturintį ūmių ligų požymių (nekarščiuojantį, neviduriuojantį, nesiskundžiantį pilvo skausmais, nevemiantį, aštriai nekosintį, nesloguojantį, neišbertą, neturintį utėlių ir glindų ir pan.), švarų ir švariai, tvarkingai bei tinkamai aprengtą pagal oro sąlygas.

2.6. Apie vaiko ligą pranešti grupės auklėtojai ar darželio-daugiafunkcio centro direktorei pirmą ligos dieną.

2.7. Esant tinkamoms oro sąlygoms, neprieštarauti vaiko išvedimui į lauką, pasirūpinti atsarginiais drabužiais vaikui perrengti.

2.8. Pradedant vaikui naujai lankyti darželį-daugiafunkcį centrą ir kasmet po vasaros atostogų, pateikti Vaiko sveikatos pažymėjimą (forma Nr. 027-1/a).

2.9. Vaiką atvedus po ligos pateikti gydytojo pažymą (forma Nr. 094/a).

2.10. Pagal galimybes aprūpinti vaiką individualiomis ugdymosi priemonėmis.

2.11. Bendradarbiauti su darželio-daugiafunkcio centro pedagogais ir vadovais, domėtis vaiko pasiekimais, elgesiu, ugdymo problemomis, pagal galimybes dalyvauti tėvams/globėjams skirtuose renginiuose ir susirinkimuose įstaigos savivaldoje.

2.12. Supažindinti su vaiko ugdymo (si) šeimoje tradicijomis.

2.13. Leisti periodiškai apžiūrėti vaiką dėl asmens higienos, pedikuliozės ir niežų darželio-daugiafunkcio centro atsakingiems darbuotojams.

2.14. Leisti darželio-daugiafunkcio centro administracijai, esant įtartinam vaiko sveikatos sutrikimui ar įvykus nelaimingam atsitikimui ir negalint susisiekti su tiesioginiais vaiko atstovais, iškvieti greitąją pagalbą.

2.15. Leisti, kad būtų išsiaiškintos sūnaus (dukters)/globotinio (globotinės) ugdymosi sunkumų priežastys ir įvertinti jo (jos) sugebėjimai darželio-daugiafunkcio centro Vaiko gerovės komisijoje.

2.16. Teikti teisingą informaciją apie vaiko sveikatos būklę, jo ugdymo sąlygas namuose.

2.17. Nenešti į grupę vaistų ir maisto produktų, galinčių sukelti pavojų vaikų sveikatai ir saugumui (gėrimų su dažikliais, konservantais, saldikliais, bulvių traškučių ir pan.).

2.18. Leisti, kad sūnaus (dukters)/globotinio (globotinės) asmens duomenys (asmens kodas, gyvenamosios vietos adresas) ir ypatingi duomenys (sutrikimas ar sutrikimų grupė), reikalingi mokinio krepšeliui apskaičiuoti, būtų pateikiami tvarkyti mokinių apskaitai ir tvarkomi automatiniu būdu mokinių duomenų registre, pateikiami elektroniniu formatu savivaldybės administracijos Švietimo skyriui bei Švietimo ir mokslo ministerijos įgaliotai institucijai.

2.19. Laiku sumokėti nustatyto dydžio mokestį už vaiko išlaikymą ikimokyklinėje grupėje (už praėjusį mėnesį iki einamojo mėnesio 25 d.). Nesumokėjus mokesčio už vaiko išlaikymą daugiau kaip už du mėnesius, vaikas įstaigos direktoriaus įsakymu bus braukiamas iš įstaigos sąrašų, o duomenys apie įsiskolinimą perduoti skolų išieškojimo firmai.

2.20. Apsaugoti vaiką nuo smurto ir prievartos. Informuoti auklėtojas ar darželio-daugiafunkcio centro administraciją apie namuose patirtas traumas ar netyčinius vaiko susižalojimus.

2.21. Siekiant įamžinti darželio-daugiafunkcio centro istorines-kultūrines akimirkas, leisti , kad ugdytojas ar administracijos atstovas fotografuotų, filmuotų vaikus grupės ugdomosios veiklos bei darželio-daugiafunkcio centro renginių metu. Leisti, kad, reprezentuojant darželį-daugiafunkcį centrą, fotografijos būtų publikuojamos spaudoje, darželio-daugiafunkcio centro Facebook profilyje, internetinėje svetainėje [www.pakruojis.lt](http://www.pakruojis.lt) bei konkursus organizuojančių organizacijų, ugdymo įstaigų tinklalapiuose.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

 3. Sutartis įsigalioja nuo jos pasirašymo dienos ir galioja iki vaikas baigs **Ikimokyklinio ugdymo** programą.

4. Sutartis gali būti pakoreguota arba nutraukta atskiru šalių susitarimu, kuris yra neatsiejama šios sutarties dalis.

5. Tėvas/globėjas gali nutraukti sutartį, pateikęs prašymą darželio-daugiafunkcio centro direktoriui ir pilnai atsiskaitęs už suteiktas paslaugas.

6. Švietimo teikėjas turi teisę vienašališkai nutraukti sutartį tik dėl Švietimo įstatymo 29 straipsnio 10 dalyje nurodytų priežasčių (Kai vaiko elgesys kelia pavojų kitų vaikų saugumui).

 **IV. GINČŲ SPRENDIMAS**

 7. Ginčytini ugdymo proceso organizavimo, mokyklos-darželio veiklos, sutarties pažeidimo klausimai sprendžiami darželio-daugiafunkcio centro taryboje, atskirais atvejais – dalyvaujant Pakruojo rajono savivaldybės administracijos švietimo skyriaus atstovui arba apskundžiami Lietuvos Respublikos administracinių bylų teisenos įstatymo nustatyta tvarka.

Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

**Sutarties šalių parašai:**

**Švietimo teikėjas**

|  |  |  |  |  |
| --- | --- | --- | --- | --- |
|  Direktorė |  |  |  | Alina Jokimčienė |
| (pareigos) |  | (parašas) |  | (Vardas, pavardė) |

 A.V.

**Klientas**

|  |  |  |  |  |
| --- | --- | --- | --- | --- |
|   |  |  |  |  |
| (tėvas/globėjas)  |  | (parašas) |  | (Vardas, pavardė) |